Claus Hjort Frederiksen

Claus Hjort Frederiksen (født 4. september 1947) er en dansk politiker for partiet Venstre. Han er medlem av Folketinget og tidligere medlem av Anders Fogh Rasmussen og Lars Løkke Rasmussens regjeringer.

Liv og virke 
Han vokste opp midt i København. Han tok juridisk embedseksamen i 1972 og ble så ansatt i sekretariatet for Venstres folketingsgruppe. Han arbeidet deretter noen år i embedsverket og i en arbeidsgiverorganisasjon.

Claus Hjort Frederiksen var administrasjonssjef i Venstre fra 1983 til 1985 og partisekretær fra 1985 til Anders Fogh Rasmussens regjeringsdannelse i 2001, da Frederiksen ble arbeidsminister. Da Rasmussen gikk av som statsminister for å bli NATOs generalsekretær, ble Frederiksen finansminister i Lars Løkke Rasmussens regjering. Regjeringen mistet sitt parlamentariske grunnlag ved folketingsvalget i 2011.

Han var innvalgt i Folketinget for Københavns amtskrets fra 2005 til 2007, da valgkretsene ble omgjort som følge av strukturreformen. Han har siden representert Nordsjællands storkrets.

Frederiksen kom tilbake som finansminister i Lars Løkke Rasmussens andre regjering etter folketingsvalget i 2015. I 2016 ble regjeringen utvidet med to partier, og Frederiksen satt som forsvarsminister frem til folketingsvalget i 2019.

I 2022 bad riksadvokaten om at det ble reist tiltalt mot den tidligere forsvarsministeren for å avslørt statshemmeligheter for offentligheten; det er ikke offentlig kjent hvilke opplysninger det gjelder.

Referanser

Eksterne lenker 
 
 

Danske forsvarsministre
Danske finansministre
Danske arbeidsministre
Venstre-ministre (Danmark)
Folketingsmedlemmer fra Venstre (Danmark)
Personer fra København